Diari Oficial de la Generalitat Valenciana


Sumari del DOGV 3611, del 25-10-1999 (1999/9032)

DECRET 184/1999, de 19 d'octubre, del Govern Valencià, pel qual es procedeix a l'adscripció a l'organisme autònom Organisme Públic Valencià d'Investigació (OPVI) de l'immoble situat al carrer Salamanca núm. 68, portes 1 i 2, de València.
---------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/184/dof/vci/html**

### Dades del document

Número de DOGV
:   3611

Data del DOGV
:   25-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9032


Data del document
:   19-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Organisme Públic Valencià d'Investigació
    * València
    * propietat immobiliària

DECRET 184/1999, de 19 d'octubre, del Govern Valencià, pel qual es procedeix a l'adscripció a l'organisme autònom Organisme Públic Valencià d'Investigació (OPVI) de l'immoble situat al carrer Salamanca núm. 68, portes 1 i 2, de València. [1999/X9032]
  
Mitjançant adjudicació judicial, la Generalitat Valenciana va adquirir l'immoble situat al carrer Salamanca núm. 68, portes 1 i 2, de València.
  
Consta en l'Inventari General de Béns i Drets de la Generalitat Valenciana amb el número A02/46/250/0438, amb la qualificació de bé patrimonial.
  
L'Organisme Públic Valencià d'Investigació ha proposat l'adscripció de l'immoble referit per a la seua utilització d'acord amb els fins descrits en els seus estatuts, havent informat favorablement la Conselleria de Cultura, Educació i Ciència, de la qual depèn aquest organisme autònom.
  
De conformitat amb el que disposa l'article 45 i següents de la Llei 3/1986, de 24 d'octubre, de Patrimoni de la Generalitat Valenciana, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article únic
  
Adscriure a l'organisme autònom Organisme Públic Valencià d'Investigació, amb efecte des del dia 1 de juliol de 1999, l'immoble situat al carrer Salamanca núm. 68, portes 1 i 2, de València, que consta en l'Inventari General de Béns i Drets de la Generalitat Valenciana amb el número A02/46/250/0438, per a la seua utilització, amb les següents condicions:
  
- L'immoble es destinarà única i exclusivament a la finalitat de seu de l'Organisme Públic Valencià d'Investigació, sense que en cap cas puguen arrendar a altres organismes, entitats, persones físiques o jurídiques, l'immoble, ni cedir el seu ús.
  
- L'adscripció es realitza per termini d'un any, prorrogable anualment mentre es complisquen les condicions d'aquesta i la Generalitat Valenciana no el necessite per a altres fins.
  
- Les despeses de manteniment i conservació de l'immoble, així com els de subministraments, despeses de comunitat, impostos, etc., seran a compte exclusiu de l'organisme al qual s'adscriu.
  
- L'immoble haurà de mantenir-se en les millors condicions de conservació i d'ús, responent l'Organisme Públic Valencià d'Investigació dels desperfectes que s'originen en aquest.
  
- No podran efectuar-se obres sense consentiment exprés de la Generalitat Valenciana.
  
DISPOSICIÓ FINAL
  
La Conselleria d'Economia i Hisenda durà a terme els tràmits necessaris per a l'efectivitat de tot el que disposa el present decret.
  
València, 19 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI